9.  การจัดการ

9.1 โครงสร้างการจัดการ โครงสร้างกรรมการบริษัทฯ ประกอบด้วย

1.  คณะกรรมการบริษัทฯ ปัจจุบันมี 7 ท่านประกอบด้วย

1.1 ประธานกรรมการและผู้อำนวยการใหญ่ 1 ท่าน

1.2 รองประธานกรรมการ 1 ท่าน

1.3 กรรมการอิสระ 3 ท่าน

1.4 กรรมการบริหาร 1 ท่าน

1.5 กรรมการและเลขานุการ 1 ท่าน

2. คณะกรรมการบริหารปัจจุบันมี 4 ท่านประกอบด้วย

1.  ประธานกรรมการบริหาร 1 ท่าน

2.  รองประธานกรรมการบริหาร 1 ท่าน

3.  กรรมการบริหาร 1 ท่าน

4.  กรรมการและเลขานุการ 1 ท่าน

3. คณะกรรมการตรวจสอบมาจากกรรมการอิสระมี 3 ท่านประกอบด้วย

1.  ประธานกรรมการตรวจสอบ 1 ท่าน

2.  กรรมการการตรวจสอบ 2 ท่าน

หน้าที่ของคณะกรรมการต่าง ๆ

1.  คณะกรรมการบริษัทฯ เป็นผู้กำหนดนโยบายบริษัทฯ และอนุมัติโครงการลงทุนของบริษัทฯ
    รวมทั้ง กำหนดข้อบังคับของบริษัทฯ

2.  คณะกรรมการบริหาร เป็นผู้พิจารณาแผนงานประจำปี ซึ่งเสนอโดยคณะผู้บริหารของบริษัทฯ
    (Executive Committee Member) ผ่านกรรมการผู้จัดการ
    ติดตามผลการประกอบการของบริษัทฯ เปรียบเทียบกับแผนงานประจำปีเป็นรายเดือน
    พร้อมทั้งให้ความคิดเห็นในการปรับปรุงแก้ไข เพื่อให้ผลการประกอบการดีขึ้น
    รวมทั้งการอนุมัติธุระกรรมที่กำหนดในข้อบังคับของบริษัทฯต้องผ่านการเห็นชอบหรืออนุมัติจากคณะกรรมการบริหารจึงจะดำเนินการได้

3.  คณะกรรมการตรวจสอบ
    เป็นคณะกรรมการอิสระทำหน้าที่ในการตรวจสอบการทำงานของบริษัทฯ เพื่อให้โปร่งใส
    และยึดหลักการกำกับดูแลกิจการที่ดี (Good Governance)
    ของผู้บริหารและคณะกรรมการบริหารรวมทั้งตรวจสอบการปฏิบัติงานจริงว่าเป็นไปตามกฎระเบียบวิธีปฏิบัติของบริษัทฯ
    และไม่ฝ่าฝืนข้อบังคับของบริษัทฯ

4.  คณะผู้บริหารประกอบด้วยผู้บริหารซึ่งเป็นลูกจ้างของบริษัทฯ
    โดยมีหน้าที่ในการวางแผนงานประจำปี ออกกฎระเบียบวิธีปฏิบัติของบริษัทฯ
    โดยผ่านการเห็นชอบจากผู้อำนวยการใหญ่ก่อนส่งคณะกรรมการบริหารเพื่ออนุมัติ
    รวมทั้งการบริหารกิจการทั่วไปของบริษัทฯ ในลักษณะคณะกรรมการ
    โดยมีโครงสร้างคณะผู้บริหารดังนี้คือ

    หัวหน้าคณะผู้บริหาร จะเป็นกรรมการผู้จัดการ

    รองกรรมการผู้จัดการ

    ผู้ช่วยกรรมการผู้จัดการ

    ผู้จัดการโรงงานระยอง 1 และ 2

    ผู้จัดการฝ่ายบัญชีและการเงิน

    ผู้จัดการฝ่ายทรัพยากรมนุษย์และธุรการ

    ผู้จัดการฝ่ายการตลาดต่างประเทศ

    รวม 8 ท่าน

โครงสร้างคณะกรรมการบริษัทฯ

  CHAIRMAN K.PRAYUDH

 VICE CHAIRMAN

 K. SUVIMOL

 

 

INDEPENDENT INDEPENDENT INDEPENDENT EXECUTIVE EXECUTIVE

DIRECTOR DIRECTOR DIRECTOR DIRECTOR & DIRECTOR

 SECRETARY 

K. CHAISILP K. PIJIT K. KINGTIEN K.WANLOP K.SOMBAT

โครงสร้างคณะกรรมการบริหารของบริษัทฯ

  CHAIRMAN & CEO

 K.PRAYUDH

 VICE CHAIRMAN

 K. SUVIMOL

EXECUTIVE DIRECTOR EXECUTIVE DIRECTOR

& SECRETARY

 K.SOMBAT K.WANLOP 

โครงสร้างคณะกรรมการตรวจสอบของบริษัทฯ

 CHAIRMAN

 OF THE

 AUDIT COMMITTEE

 K. CHAISILP

INTERNAL AUDITOR

K. PHATARAMON

AUDIT COMMITTEE AUDIT COMMITTEE

MEMBER MEMBER

K.PIJIT K.KINGTHIEN

ORGANIZATION CHAIRMAN & C.E.O

CHART K.PRAYUDH

  VICE CHAIRMAN

K.SUVIMOL

MD

 K. WANLOP 

DEPUTY MD

ASST. MD. K. SOMBAT

K.NAVACHOL  

FINANCIAL HR EXPORT MKT. PLANT MGR PLANT MGR.

CONTROLLER & ADMIN. MGR. R/Y 1 R/Y 2

K.CATTALEEYA K. CHAIYOS K. PUTHACHAD K. JARUNG K. CHANCHAI

อำนาจหน้าที่ของคณะกรรมการบริษัท

1. ปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัทฯ ตลอดจนมติของที่ประชุมผู้ถือหุ้น ยกเว้นกรณีดังต่อไปนี้ซึ่งจะต้องได้รับมติจากที่ประชุมผู้ถือหุ้น โดยถือคะแนนเสียงไม่น้อยกว่า ¾ ของจำนวนเสียงทั้งหมดของผู้ถือหุ้น

(1) การขายหรือหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

(2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

(3) การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ

(4) การมอบหมายให้บุคคลอื่นเข้าจัดการธุรกิจของบริษัท

(5) การรวมกิจการกับบุคคลอื่น โดยมีวัตถุประสงค์จะแบ่งกำไรขาดทุนกัน

(6) การแก้ไขเพิ่มเติมหนังสือบริคณห์สนธิ หรือข้อบังคับ

(7) การเพิ่มทุน หรือลดทุน ของบริษัทหรือการออกหุ้นกู้

(8) การควบหรือเลิกบริษัท

2. ต้องประชุมอย่างน้อย 3 เดือนต่อครั้ง ณ. ท้องที่อันเป็นที่ตั้งสำนักงานใหญ่ หรือสาขาของบริษัท
หรือจังหวัดใกล้เคียง

3. ประธานกรรมการและผู้อำนวยการใหญ่ลงลายมือชื่อและประทับตราสำคัญของบริษัท
หรือกรรมการสองในสี่ท่านตามหนังสือรับรองของบริษัทฯ
ลงลายมือชื่อร่วมกันและประทับตราสำคัญของบริษัทเป็นผู้มีอำนาจลงนามผูกพันบริษัท

อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทมีขอบเขต หน้าที่
และความรับผิดชอบต่อคณะกรรมการบริษัทดังต่อไปนี้

1. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2. ดูแลให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิภาพ

3. พิจารณา คัดเลือก และเสนอแต่งตั้งผู้สอบบัญชีของบริษัท

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์

6. ปฏิบัติการอื่นใดตามที่คณะกรรมการของบริษัทจะมอบหมาย

7.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

8. สอบทานระบบการบริหารความเสี่ยงของบริษัท โดยมุ่งเน้นในความเสี่ยงที่สำคัญของบริษัท

รายละเอียดเกี่ยวกับผู้บริหารของบริษัท มีดังต่อไปนี้

1.ชื่อ นายประยุทธ มหากิจศิริ

ตำแหน่ง ประธานกรรมการและผู้อำนวยการใหญ่

อายุ 58 ปี

สัดส่วนในการถือหุ้นในบริษัท - 38.67 %

ความสัมพันธ์ทางครอบครัวระหว่างผู้บริหารด้วยกัน - สมรสกับรองประธานกรรมการ

คุณวุฒิการศึกษาระดับสูงสุด - ปริญญาตรี

ประสบการณ์ทำงานระยะเวลา 5 ปี - ประธานกรรมการและผู้อำนวยการใหญ่

บริษัท ไทยคอปเปอร์ อินดัสตรี่ จำกัด (มหาชน)

  บริษัท ควอลิตี้ คอฟฟี่โปรดักส์ จำกัด

  บริษัท พี เอ็ม กรุ๊ป จำกัด

  - ประธานกรรมการ

บริษัท ไทยน็อกซ์สตีล จำกัด

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

2. ชื่อ นางสุวิมล มหากิจศิริ

ตำแหน่ง รองประธานกรรมการ

อายุ 57 ปี

สัดส่วนในการถือหุ้นในบริษัท - 14.64 %

ความสัมพันธ์ทางครอบครัวระหว่างผู้บริหารด้วยกัน - สมรสกับประธานกรรมการ ฯ

คุณวุฒิการศึกษาระดับสูงสุด - ปริญญาตรี

ประสบการณ์ทำงานระยะเวลา 5 ปี - ประธานกรรมการ

บริษัท เลควูดเรียลเอสเตท จำกัด

บริษัท เลควูดคันทรี่คลับ จำกัด

- รองประธานกรรมการ

บริษัท ไทยคอปเปอร์ อินดัสตรี่ จำกัด ( มหาชน )

- กรรมการบริหาร

บริษัท ควอลิตี้ คอฟฟี่โปรดักส์ จำกัด

  บริษัท พีเอ็มกรุ๊ป จำกัด

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

3. ชื่อ นายชัยศิลป์ แต้มศิริชัย

ตำแหน่ง กรรมการ และ ประธานกรรมการตรวจสอบ

อายุ 50 ปี

สัดส่วนในการถือหุ้นในบริษัท - 0.0013 %

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรี

ประสบการณ์ทำงานระยะเวลา 5 ปี - บริษัท สหมิตรเครื่องกล จำกัด

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

4. ชื่อ นายพิจิตร โสรสศรีสม

ตำแหน่ง กรรมการและกรรมการตรวจสอบ

 อายุ 83 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรี

ประสบการณ์ทำงานระยะเวลา 5 ปี - ไม่มี

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

5. ชื่อ นางกิ่งเทียน บางอ้อ

ตำแหน่ง กรรมการและกรรมการตรวจสอบ

อายุ 58 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาโท MBA ม. ธรรมศาสตร์

ประสบการณ์ทำงานระยะเวลา 5 ปี - ผู้จัดการส่วนบริหาร

 บริษัท คอมลิงค์ จำกัด

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

6. ชื่อ นายวัลลภ คุณานุกรกุล

ตำแหน่ง กรรมการ และ กรรมการผู้จัดการ

อายุ 51 ปี

 สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรีวิศวกรรมศาสตร์บัณฑิต

สาขาอุตสาหกรรม ม.ขอนแก่น

ประสบการณ์ทำงานระยะเวลา 5 ปี - กรรมการบริหาร

 บมจ. ไทยคอปเปอร์ อินดัสตรี่ 

 - กรรมการ

บริษัท เลควูดเรียลเอสเตท จำกัด

บริษัท เลควูดคันทรีคลับ จำกัด

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

7. ชื่อ นายสมบัติ เมฆไพบูลย์วัฒนา

ตำแหน่ง กรรมการ และ รองกรรมการผู้จัดการ

อายุ 48 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาโท MBA

FACIFIC STATE UNIVERSITY

ประสบการณ์ทำงานระยะเวลา 5 ปี - C & D Interiors Inc. (USA.)

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

8. ชื่อ นายนวชล อิ่มเดชา

ตำแหน่ง ผู้ช่วยกรรมการผู้จัดการฝ่ายการตลาด

อายุ 52 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาโท AQUINUS MICHIGAN

ประสบการณ์ทำงานระยะเวลา 5 ปี - Grand Northern Product ( USA )

- Intermedic Orthopedic Inc. ( USA )

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

9. ชื่อ นายชัยยศ เขมัษเฐียร

ตำแหน่ง ผู้จัดการฝ่ายทรัพยากรบุคคลและธุรการ

อายุ 38 ปี

สัดส่วนในการถือหุ้นในบรษัท - 0.36 %

ความสัมพันธ์ทางครอบครัวระหว่างผู้บริหารด้วยกัน - เป็นหลานของประธานกรรมการ

คุณวุฒิการศึกษาระดับสูงสุด - ปริญญาตรี วิชาเอกสังคมวิทยา

วิชาโทบริหาร ม.ธรรมศาสตร์

ประสบการณ์ทำงานระยะเวลา 5 ปี - ไม่มี

ประวัติการทำผิดกฎหมายในระยะเวลา 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

10. ชื่อ นายจรุง นาคพันธุ์

ตำแหน่ง ผู้จัดการฝ่ายโรงงาน ( ระยอง ) 1

อายุ 47 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรีวิศวกรรมเครื่องกล

ม.สงขลานครินทร์

- ปริญญาโท MBA ม.บูรพา

ประสบการณ์ทำงานระยะเวลา 5 ปี - บริษัทในเครือเจริญโภคภัณฑ์

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

11. ชื่อ นายชาญชัย กฤษณีไพบูลย์

ตำแหน่ง ผู้จัดการฝ่ายโรงงาน ( ระยอง ) 2

อายุ 36 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรีสาขาเคมี

สถาบันเทคโนโลยีลาดกระบัง

ประสบการณ์ทำงานระยะเวลา 5 ปี - TFM PACKAGING FILM CO.,LTD.

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

12. ชื่อ นางสาวพุทธชาด พุทธิสารชัย

ตำแหน่ง ผู้จัดการฝ่ายการตลาดต่างประเทศ

อายุ 36 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

  คุณวุฒิการศึกษาระดับสูงสุด - ปริญญาโท MBA, Uni of Kent

  at Canterbury U.K.

  ประสบการณ์ทำงานระยะเวลา 5 ปี - FERRO ( Thailand ) Co., Ltd.

ประวัติการทำผิดกฏหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

13. ชื่อ นางแค๊ตลียา ไตรศักดิพล

ตำแหน่ง ผู้จัดการฝ่ายบัญชีและการเงิน

อายุ 45 ปี

สัดส่วนในการถือหุ้นในบริษัท - ไม่มี

ความสัมพันธ์ทางครอบครัวระหว่างผู้บริหารด้วยกัน - ไม่มี

คุณวุฒิการศึกษาระดับสูงสุด - ปริญญาตรีบัญชี ม.กรุงเทพ

ประสบการณ์ทำงานระยะเวลา 5 ปี - NC ASSOCIATES CO.,LTD

ประวัติการทำผิดกฎหมายในระยะ 10 ปี - ไม่มี

หนี้ที่ผู้บริหารมีอยู่กับบริษัท - ไม่มี

9.2 การสรรหากรรมการและผู้บริหาร บริษัทฯ ใช้วิธีการคัดเลือกบุคคลที่จะแต่งตั้งเป็นกรรมการ
ผ่านคณะกรรมการบริษัทฯ เพื่อนำเสนอให้ผู้ถือหุ้นรับรองโดยใช้วิธี การแต่งตั้งกรรมการ
แต่ละรายตามระเบียบข้อบังคับของบริษัท (BY LAW)

องค์ประกอบและการแต่งตั้งคณะกรรมการบริษัท

ให้บริษัทมีคณะกรรมการของบริษัทไม่น้อยกว่า 5 คน และกรรมการไม่น้อยกว่ากึ่งหนึ่ง
ของจำนวนกรรมการทั้งหมด ต้องมีถิ่นที่อยู่ในราชอาณาจักร

การเลือกตั้งกรรมการโดยที่ประชุมผู้ถือหุ้นตามหลักเกณฑ์ดังนี้

( 1 ) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

( 2 ) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียวหรือ

หลายคนเป็นกรรมการได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

( 3 ) บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งซึ่งเป็นกรรมการ

เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีมีบุคคลซึ่งได้รับการเลือก

ตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้ง

ในครั้งนั้นให้ผู้เป็นประธานเป็นผู้ออกเสียงชี้ขาด

การถอดถอนกรรมการอาจเป็นได้ดังนี้

( 1 ) กรรมการออกจากตำแหน่งเป็นจำนวน 1 ใน 3 ตามวาระ กรรมการที่อยู่ในตำแหน่งนานที่

สุดเป็นผู้ออกจากตำแหน่งก่อน กรรมการที่ออกตามวาระ อาจได้รับเลือกเข้ามาดำรง

ตำแหน่งใหม่ก็ได้

( 2 ) ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระ

ได้ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง

และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมี

สิทธิออกเสียง

( 3 ) นอกจากการพ้นจากตำแหน่งตามข้อ (1) และ (2) กรรมการพ้นจากตำแหน่งเมื่อ

- ตาย

- ลาออก

- ขาดคุณสมบัติ หรือมีลักษณะต้องห้ามตามข้อ 17 แห่งข้อบังคับบริษัท

- ศาลสั่งให้ออก

ข้อ 17 แห่งข้อบังคับบริษัทคือ กรรมการต้องเป็นบุคคลธรรมดา จะเป็นผู้ถือหุ้นหรือไม่ก็ได้ และ

- บรรลุนิติภาวะ

- ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

- ไม่เคยรับโทษจำคุก โดยดำเนินพิพากษาถึงที่สุดให้จำคุกในความผิดเกี่ยวกับทรัพย์ที่ได้

  กระทำโดยทุจริต

- ไม่เคยถูกลงโทษ ไล่ออก หรือปลดออกจากราชการ หรือองค์การหรือหน่วยงานของรัฐ

 ฐานทุจริตต่อหน้าที่

9.3 การกำกับดูแลกิจการ

1. นโยบายเกี่ยวกับการกำกับดูแลกิจการ

บริษัทฯ ให้ความสำคัญกับการมีบรรษัทภิบาลที่ดี เพื่อเพิ่มความโปร่งใส
เพิ่มความเชื่อมั่นให้แก่ผู้ลงทุนและผู้เกี่ยวข้องทุกฝ่าย ตลอดจนความสามารถในการแข่งขันของกิจการ
และเพื่อช่วยให้ผู้ลงทุนและสาธารณชนทราบและสามารถตรวจสอบการดำเนินงานของบริษัทฯได้
ดังนั้นคณะกรรมการจึงได้กำหนดนโยบายเกี่ยวกับการกำกับดูแลกิจการขึ้น โดยคณะกรรมการบริษัทฯ
มีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ ความโปร่งใสในการดำเนินกิจการ
และการเปิดเผยข้อมูล สำหรับเรื่องการบริหารความเสี่ยงถือเป็นเรื่องใหม่สำหรับบริษัทฯซึ่ง บริษัทฯ
กำลังอยู่ในระหว่างดำเนินการในปี 2546 นี้

2. สิทธิของผู้ถือหุ้นและการประชุมผู้ถือหุ้น

ในปี 2545 บริษัทฯ มีการจัดประชุมผู้ถือหุ้น 2 ครั้ง โดยมีการประชุมสามัญประจำปี 2545 จำนวน
1 ครั้ง และประชุมวิสามัญ 1 ครั้ง โดยการประชุมได้จัดขึ้นที่ โรงแรมโนโวเทล บางนา
ถนนศรีนครินทร์ ทั้ง 2 ครั้ง บริษัทฯ
ได้ส่งหนังสือนัดประชุมพร้อมทั้งข้อมูลที่ประกอบการประชุมวาระต่างๆ
โดยในแต่ละวาระจะมีความเห็นของกรรมการประกอบ พร้อมทั้งหนังสือมอบฉันทะทั้ง 3 แบบ
มีรายละเอียดวิธีการมอบฉันทะ ให้ผู้ถือหุ้นทราบล่วงหน้า ก่อนวันประชุมมากกว่า 7
วันและเปิดให้ลงทะเบียนล่วงหน้าไม่น้อยกว่า 1 ชั่วโมง มีคณะกรรมการบริษัทฯ
เป็นผู้ให้ข้อมูลและเปิดโอกาสให้ผู้ถือหุ้นแสดงความคิดเห็นและซักถาม
มีการลงคะแนนเสียงเรียงตามลำดับวาระที่กำหนด
มีการจัดทำรายงานการประชุมไว้ถูกต้องครบถ้วนสามารถตรวจสอบ/อ้างอิงได้

ในปี 2546นี้ บริษัทฯ ได้เพิ่มทางเลือกให้กับผู้ถือหุ้นโดย
ให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้ทุกกลุ่ม ดังนี้

พนักงาน : บริษัทฯได้ดูแลและปฏิบัติต่อพนักงานอย่างเป็นธรรมเท่าเทียมกัน
มีมาตรการเกี่ยวกับความปลอดภัยในการทำงาน มีสวัสดิการและและผลตอบแทนที่เหมาะสม

ลูกค้า : บริษัทฯ เอาใจใส่และดูแลรับผิดชอบต่อลูกค้าเป็นอย่างดี
โดยรักษาคุณภาพและมาตรฐานของสินค้า มีการจัดส่งที่ตรงเวลา
และขายสินค้าในราคาที่ยุติธรรมเสมอ แม้ในช่วงขาดแคลนสินค้า รักษาความลับของลูกค้า
มีหน่วยงานที่คอยดูแลและรับเรื่องร้องเรียนและแก้ไขปัญหาให้กับลูกค้าอย่างเร่งด่วน

เจ้าหนี้ : บริษัทฯ ปฏิบัติตามเงื่อนไขข้อตกลงในการกู้ยืมเสมอมา

คู่ค้า : บริษัทฯ ปฏิบัติตามเงื่อนไขทางการค้า ข้อตกลงตามสัญญาต่อคู่ค้าที่มีการซื้อสินค้าและบริการ

คู่แข่ง : บริษัทฯ ประพฤติตามกรอบกติกาของการแข่งขัน
โดยไม่ใช้วิธีการไม่สุจริตเพื่อทำลายคู่แข่งขัน โดยบริษัทฯ มีการดูแลและการให้บริการที่ดีต่อลูกค้า
ผลิตสินค้าที่มีคุณภาพได้มาตรฐาน และควบคุมค่าใช้จ่ายและต้นทุนการผลิตที่ต่ำ
ทำให้สามารถแข่งขันอย่างเป็นธรรมกับคู่แข่งได้

ชุมชน : บริษัทฯ รับผิดชอบต่อสภาพแวดล้อมของชุมชน และสังคม ได้รับการรับรองคุณภาพ ISO
9002 และ ISO 14001 จากสถาบัน BVQI ที่มีชื่อเสียงจากกลุ่มประเทศยุโรป

บริษัทฯ มีมาตรการที่จะดูแลสิทธิของผู้มีส่วนได้เสียดังกล่าวข้างต้นเป็นอย่างดี
โดยการปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง เช่นกรมโรงงาน
กระทรวงอุตสาหกรรม กองควบคุมมลพิษ ฯลฯ อย่างเคร่งครัด

4. ภาวะผู้นำและวิสัยทัศน์

คณะกรรมการบริษัทฯ
กำกับดูแลให้คณะกรรมการบริหารดำเนินการตามเป้าหมายแผนธุรกิจและงบประมาณที่กำหนดไว้อย่างมีประสิทธิภาพ
โดยคณะกรรมการบริษัทฯ เป็นผู้พิจารณาการกำหนดบทบาท หน้าที่
และความรับผิดชอบอย่างชัดเจนระหว่างคณะกรรมการบริหาร คณะกรรมการตรวจสอบ
ฝ่ายจัดการและพนักงานของบริษัทฯ โดยยึดหลักความโปร่งใสในการบริหาร (Good Governance)
และบรรษัทภิบาล (Corporate Governance) เป็นหลักในการกำกับกิจการของบริษัทฯ

5. ความขัดแย้งทางผลประโยชน์

รายการที่อาจมีความขัดแย้งทางผลประโยชน์

คณะกรรมการมีนโยบายในการหลีกเลี่ยงการทำรายการที่เกี่ยวโยงกัน
และหากมีเหตุผลและความจำเป็นที่จะต้องทำรายการดังกล่าว
ก็จะพิจารณาถึงความเหมาะสมอย่างรอบคอบทุกครั้ง
โดยจะใช้ราคาและเงื่อนไขเสมือนทำรายการกับบุคคลภายนอก และเปิดเผยรายละเอียด
มูลค่ารายการ เหตุผล/ความจำเป็นไว้ในรายงานประจำปี และแบบ 56-1 แล้ว

การดูแลเรื่องการใช้ข้อมูลภายใน

บริษัทฯ
มีนโยบายในการเก็บความลับของข้อมูลภายในบริษัทฯอย่างเคร่งครัดเพื่อป้องกันมิให้บุคคลภายนอก
หรือผู้บริหารในบริษัทฯ
นำไปใช้เพื่อเป็นประโยชน์ส่วนตัวหรือใช้เพื่อการซื้อขายหลักทรัพย์โดยควบคุมข้อมูลของงบการเงิน,
งบกำไรขาดทุน และงบกระแสเงินสด ให้รู้เฉพาะผู้บริหารที่มีส่วนรับผิดชอบในกิจการของบริษัทฯ
โดยส่วนรวมเท่านั้น เช่น Financial Controller, กรรมการผู้จัดการ, รองกรรมการผู้จัดการ
และคณะกรรมการบริษัทฯ หากสถาบันการเงินเจ้าหนี้ ขอข้อมูลดังกล่าวเบื้องต้น
เพื่อใช้ในการวิเคราะห์สินเชื่อ บริษัทฯจะแจ้งให้ธนาคารหรือสถาบันการเงินเหล่านั้นเก็บรักษา
ข้อมูลของบริษัทฯ ไม่ให้เปิดเผยต่อบุคคลภายนอกโดยเด็ดขาด
และให้ใช้เพื่อเป็นประโยชน์ในการวิเคราะห์สินเชื่อเท่านั้น และหากข้อมูลรั่วไหลสู่บุคคลภายนอก
ธนาคารหรือสถานบันการเงินนั้นๆ จะต้องรับผิดชอบต่อความเสียหายที่เกิดขึ้นทั้งสิ้น

6. จริยธรรมธุรกิจ

บริษัทฯ มีนโยบายในจริยธรรมธุรกิจที่ชัดเจนโดยเน้นนโยบายธุรกิจที่ว่า “คุณภาพที่ได้มาตรฐาน
(STANDARD QUALITY) การจัดส่งที่ตรงต่อเวลา (ON-TIME DELIVERY) ราคาที่ยุติธรรม
(COMPETITIVE PRICE) ” กับผู้ประกอบธุรกิจกับบริษัทฯ เสมอ พร้อมกับนโยบายสิ่งแวดล้อม โดย
เน้นการ Recycle ตามนโยบายบริษัทฯ ที่ว่า “ รักษ์โลก รักษ์สิ่งแวดล้อม ” (Save Earth
Save Environment) นอกจากนี้ บริษัทฯ ยึดหลักความโปร่งใสในการบริหาร (Good
Governance) และบรรษัทภิบาล (Corporate Governance)
เป็นหลักในการกำกับกิจการของบริษัทฯ

7. การถ่วงดุลของกรรมการที่ไม่เป็นผู้บริหาร

คณะกรรมการของบริษัทฯ มีจำนวน 7 ท่าน ประกอบด้วย

-   กรรมการที่เป็นผู้บริหาร 4 ท่าน

-   กรรมการที่เป็นอิสระ ซึ่งเป็นกรรมการตรวจสอบ 3 ท่าน คิดเป็นร้อยละ 43
    ของกรรมการทั้งคณะ

8. การรวมหรือแยกตำแหน่ง

-   ประธานกรรมการและผู้อำนวยการใหญ่ เป็นตัวแทนของผู้ถือหุ้นรายใหญ่
    ซึ่งถือหุ้นประมาณร้อยละ 70 ของหุ้นทั้งหมด

-   ประธานกรรมการและผู้อำนวยการใหญ่ไม่เป็นบุคคลเดียวกันกับกรรมการผู้จัดการ
    ซึ่งเป็นผู้บริหารมืออาชีพและไม่ได้เป็นผู้ถือหุ้นในบริษัทฯ มีการแบ่งแยกหน้าที่อย่างชัดเจนโดย
    การกำหนดนโยบายของบริษัทฯ การกำกับดูแล
    และตรวจสอบการทำงานของกรรมการผู้จัดการให้เป็นไปตามเป้าหมายที่คณะกรรมการบริษัทฯ
    กำหนดเป็นหน้าที่ของประธานกรรมการและผู้อำนวยการใหญ่
    โดยกรรมการผู้จัดการจะรายงานตรงกับประธานกรรมการและผู้อำนวยการใหญ่
    ส่วนการบริหารงานประจำ ให้เป็นไปตามเป้าหมายที่คณะกรรมการบริษัทฯ
    กำหนดเป็นหน้าที่ของกรรมการผู้จัดการโดยการบริหารผ่านคณะผู้บริหารซึ่งเป็นลูกจ้างมืออาชีพทั้งหมด
    อย่างไรก็ตามโครงสร้างของคณะกรรมการของบริษัทฯ
    ประกอบไปด้วยกรรมการที่เป็นอิสระมากกว่า 1 ใน 3 ของกรรมการทั้งคณะ
    ทั้งนี้เพื่อให้เกิดการถ่วงดุลและการตรวจสอบการบริหารงาน

9. ค่าตอบแทนกรรมการและผู้บริหาร

9.1 ค่าตอบแทนที่เป็นตัวเงินในช่วงวันที่ 1 มกราคม 2545 – 31 ธันวาคม 2545

ก. เนื่องจากบริษัทฯ ประสบภาวะขาดทุนจากอัตราแลกเปลี่ยนที่ยังไม่เกิดขึ้นจริงเป็นอันมาก
ทำให้บริษัทฯ ยกเลิกเบี้ยประชุมกรรมการตั้งแต่กลางปี 2540 เป็นต้นมา และไม่มีผลตอบแทนใด ๆ
ให้กรรมการในปีที่ผ่านมา

ข. ค่าตอบแทนของคณะผู้บริหารบริษัทฯ จ่ายเงินเดือนให้กับผู้บริหาร 4 รายแรก

(ระดับ) คือ กรรมการผู้จัดการ, รองกรรมการผู้จัดการ, ผู้ช่วยกรรมการผู้จัดการ,
ผู้จัดการโรงงานระยอง 1, ผู้จัดการโรงงานระยอง 2, ผู้จัดการฝ่ายทรัพยากรบุคคลและธุระการ,
ผู้จัดการฝ่ายบัญชีและการเงินและผู้จัดการฝ่ายการตลาดต่างประเทศ รวม 8 ราย รวมประมาณ 18
ล้านบาท/ปี

  9.2 ค่าตอบแทนอื่นๆ - ไม่มี –

10. การประชุมคณะกรรมการ

ในปี 2545 บริษัทมีการประชุมคณะกรรมการรวมทั้งสิ้น 11 ครั้ง คณะกรรมการ
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

รายชื่อกรรมการ การเข้าร่วมประชุม / การประชุมทั้งหมด (ครั้ง)

1. นายประยุทธ มหากิจศิริ 10/11

2. นางสุวิมล มหากิจศิริ 10/11

3. นายวัลลภ คุณานุกรกุล 11/11

4. นายสมบัติ เมฆไพบูลย์วัฒนา 11/11

5. นายพิจิตร โสรจศรีโสม 10/11

6. นายชัยศิลป์ แต้มศิริชัย 2/11

7. นางกิ่งเทียน บางอ้อ 1/11

ทั้งนี้มีการจัดทำรายงานการประชุมไว้เป็นลายลักษณ์อักษรและจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้เกี่ยวข้องตรวจสอบได้

11. คณะอนุกรรมการ

บริษัทฯ
มีคณะกรรมการตรวจสอบและผู้ตรวจสอบภายในเพื่อตรวจสอบความโปร่งใสในการดำเนินงานของบริษัทฯ
ตามหลักการกำกับดูแลกิจการที่ดีและบรรษัทภิบาล แต่ยังไม่มีอนุกรรมการการกำหนดค่าตอบแทน
โดยมีกระบวนการพิจารณาค่าตอบแทนเบื้องต้นที่เหมาะสมแทน
โดยใช้การสำรวจข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกันและพิจารณาจากผลประกอบการของบริษัทในปีที่ผ่านมาเป็นข้อมูลในการกำหนดค่าตอบแทนในปีถัดไปและนำเสนอให้คณะกรรมการบริษัทฯ
พิจารณาอนุมัติ

12. ระบบการควบคุมและการตรวจสอบภายใน

บริษัทฯ ได้ดำเนินงานภายใต้การกำกับดูแลกิจการที่ดี (Good Governance)
มีระบบการตรวจสอบภายในที่ดี อีกทั้งมีหลักปฏิบัติ ระเบียบคำสั่ง
และข้อควรปฏิบัติที่ชัดเจนเป็นลายลักษณ์อักษร ในกิจการที่เกี่ยวเนื่องกับบริษัท
เช่นการบริหารทรัพยากรมนุษย์ การว่าจ้าง การส่งออก การขายภายในประเทศ จัดซื้อ
การควบคุมขบวนการผลิต การซ่อมบำรุงของโรงงาน การควบคุมสินค้าคงคลังและสินค้าระหว่างผลิต
และการควบคุมดูแลสิ่งแวดล้อม การควบคุมเกี่ยวกับระบบการเงิน
โดยได้จัดทำรายงานทางการเงินและรายงานผลการดำเนินงานต่อกรรมการและผู้บริหารที่เกี่ยวข้องอย่างสม่ำเสมอทุกสิ้นเดือน
อีกทั้งได้รับการรับรองคุณภาพ ISO9002 และ ISO 14001จากสถาบัน BVQI
ที่มีชื่อเสียงจากลุ่มประเทศยุโรปและอเมริกา

บริษัทฯ มีหน่วยงานตรวจสอบภายในรับผิดชอบงานด้านตรวจสอบภายในขององค์กรโดย
รายงานผลการตรวจสอบต่อคณะกรรมการตรวจสอบผ่านประธานกรรมการตรวจสอบของบริษัทฯ
และคณะกรรมการบริษัทฯโดยผ่านประธานกรรมการบริษัทฯ
เพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
โดยทำหน้าที่สอบทานความถูกต้องเชื่อถือได้ของข้อมูลทางบัญชีและการเงิน
ควบคุมดูแลการเก็บรักษาและการใช้ทรัพย์สิน
ประเมินความเพียงพอและประสิทธิภาพของระบบการควบคุมภายในของระบบงานต่างๆ
ประเมินความเพียงพอและประสิทธิภาพในการบริหารความเสี่ยงของฝ่ายจัดการ
พร้อมทั้งวางแผนการตรวจสอบและจัดการให้มีปฏิบัติตามแผน
รวมถึงการตรวจสอบการปฏิบัติตามกฎหมายและข้อกำหนดต่างๆ ที่เกี่ยวข้องกับธุรกิจของบริษัทฯ
ทั้งนี้เพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ

13. รายงานของคณะกรรมการ

คณะกรรมการบริษัทฯ
ถือว่าการจัดทำรายงานทางการเงินและการเปิดเผยข้อมูลเป็นหนึ่งในหน้าที่สำคัญของบริษัทฯ
โดยบริษัทฯได้ดำเนินการทุกวิถีทางที่จะให้ข้อมูลดังกล่าวมีความถูกต้องครบถ้วน ดังนี้

คณะกรรมการบริษัทฯเป็นผู้รับผิดชอบต่องาบการเงิน และสารสนเทศทางการเงินในรายงานประจำปี
งบการเงินดังกล่าวได้จัดทำขึ้นตามมาตรฐานการบัญชีที่รับรองทั่วไปในประเทศไทยโดยใช้นโยบายบัญชีที่เหมาะสมถือปฏิบัติอย่างสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดมีการดำรงรักษาไว้ซึ่งระบบควบคุมภายในที่มีประสิทธิภาพ
มีการแต่งตั้งคณะกรรมการตรวจสอบซึ่งเป็นกรรมการอิสระเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ได้แสดงไว้ในรายงานประจำปีแล้ว

14. ความสัมพันธ์กับผู้ลงทุน

ที่ผ่านมาคณะกรรมการบริษัทฯ ตระหนักดีว่าข้อมูลของบริษัทฯ
ทั้งที่เกี่ยวกับการเงินและที่ไม่ใช่การเงินล้วนมีผลต่อกระบวนการตัดสินใจของผู้ลงทุนและผู้มีส่วนได้ส่วนเสียของบริษัท
จึงได้กำชับให้ฝ่ายจัดการดูแลให้มั่นใจว่าได้เปิดเผยสารสนเทศของบริษัทฯไว้อย่างถูกต้อง
ทันเวลาและโปร่งใส ซึ่งฝ่ายจัดการของบริษัทฯ ได้ให้ความสำคัญและยึดถือปฏิบัติมาโดยตลอด
ในส่วนงานด้านผู้ลงทุนสัมพันธ์นั้น บริษัทฯ ยังไม่ได้จัดตั้งหน่วยงานขึ้นเฉพาะแต่ได้มอบหมายให้
นายวัลลภ คุณานุกรกุล ซึ่งเป็นกรรมการผู้จัดการ และนางแค๊ตลียา ไตรศักดิพล
ผู้จัดการฝ่ายบัญชีและการเงิน ทำหน้าที่ติดต่อสื่อสารกับผู้ลงทุนสถาบัน
ผู้ถือหุ้นรวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่ Home page WWW.thaifilmind.com โทรศัพท์
(662)316-9558 (10 สาย) (662)750-1350-67 โทรสาร (662)316-9687,
(662)316-6225 และ E-mail : info@thaifilmind.com

9.4 บุคลากร จากการที่บริษัทฯ ได้ปรับโครงสร้างองค์กรขนาดใหญ่ในช่วงวิกฤตเศรษฐกิจ ตั้งแต่ปี
2540 เป็นต้นมา บริษัทฯ ได้ลดจำนวนบุคลากรจากจำนวน 1,050 คน เหลือเพียง 816 คน ณ
สิ้นปี 2545 โดยบริษัทฯ สามารถเพิ่มกำลังการผลิตอีก 12,000 ตัน/ปีในปี 2545 ที่ผ่านมา
และจะมีการขยายกำลังการผลิตอีก 25,000 ตัน/ปี ในปี 2546 จำนวนบุคลากรในปี 2546
จะเพิ่มขึ้นเป็น 915 คน บริษัทฯ ได้จัดโครงสร้างองค์กรดังนี้ คือ

9.6.1 คณะผู้บริหาร (Executive Committee Members) โดยมีกรรมการผู้จัดการเป็นหัวหน้า
และมีคณะผู้บริหารตามที่กล่าวไว้เบื้องต้นรวม 8 ท่าน

9.6.2 โรงงานระยอง มีบุคลากรทั้งสิ้น 692 ท่าน โดยมีผู้จัดการโรงงาน 1
รับผิดชอบงานทางด้านวิศวกรรมและเทคนิค งานวิจัยและพัฒนาผลิตภัณฑ์ รวมทั้งงานธุรการทั่วไป
และผู้จัดการโรงงาน 2 เป็นผู้รับผิดชอบงานฝ่ายผลิต วางแผนการผลิต คลังสินค้า จัดส่ง
งานเตรียม Packing Meterial และงานอื่น ๆ ที่เกี่ยวกับสายการผลิตโดยตรง

  9.6.3 โรงงานบางพลี มีจำนวนบุคลากร 119 คน โดยมีผู้จัดการโรงงานบางพลีเป็น

ผู้บังคับบัญชา

4.  ฝ่ายบัญชี การเงิน เอกสารส่งออก และฝ่ายควบคุมงบประมาณ มีบุคคลกร

ทั้งสิ้น27 ท่าน โดยมีผู้จัดการฝ่ายบัญชีและการเงินเป็นผู้บังคับบัญชา

  9.6.5 ฝ่ายขายภายในประเทศ และการตลาดต่างประเทศ มีบุคลากรทั้งสิ้น 16 ท่าน
  โดยมีผู้ช่วยกรรมการผู้จัดการเป็นผู้บังคับบัญชา

  9.6.6 Supporting Function เช่น จัดซื้อ ฝ่ายประกันคุณภาพ มีบุคลากรประมาณ 15 คน
  โดยมีรองกรรมการผู้จัดการเป็นผู้บังคับบัญชา รวมทั้งเป็นผู้บังคับบัญชาของผู้จัดการโรงงานบางพลี
  ผู้จัดการโรงงานระยอง 1 และ ผู้จัดการโรงงานระยอง 2

  9.6.7 ฝ่ายทรัพยากรมนุษย์และธุรการ มีจำนวนบุคลากร 30 ท่าน
  โดยมีผู้จัดการฝ่ายทรัพยากรมนุษย์และธุรการเป็นผู้บังคับบัญชา

  9.6.8 ฝ่ายสารสนเทศ (MIS) และบริษัทย่อย
  ซึ่งทำโครงการอสังหาริมทรัพย์และสำนักงานบริหาร มีบุคลากรทั้งสิ้น 6 ท่าน
  โดยมีกรรมการผู้จัดการ เป็นผู้บังคับบัญชา

9.6.9 ฝ่ายตรวจสอบภายใน มีจำนวนบุคคลากร 2 ท่าน
โดยมีตำแหน่งหัวหน้าตรวจสอบภายในเป็นผู้บังคับบัญชา

นอกจากนี้รองกรรมการผู้จัดการ ผู้ช่วยกรรมการผู้จัดการ ผู้จัดการฝ่ายบัญชีและการเงิน
และผู้จัดการฝ่ายทรัพยากรมนุษย์และธุรการ จะรายงานโดยตรงกับกรรมการผู้จัดการ
ในสายงานที่ผู้บริหารแต่ละท่านรับผิดชอบ

ผลตอบแทนของพนักงาน บริษัทฯ มีนโยบายส่งเสริมสภาพความเป็นอยู่ที่ดีกับพนักงานของบริษัทฯ
เพื่อเป็นสวัสดิการและขวัญกำลังใจของพนักงานในการปฏิบัติงานให้กับบริษัทฯ
อย่างทุ่มเทเต็มความสามารถและมีความมั่นใจและความมั่นคงในตำแหน่งงานต่าง ๆ โดยบริษัทฯ
ได้จัดสวัสดิการต่าง ๆ ให้กับพนักงานทุกระดับตามข้อบังคับของบริษัทฯ เช่น

1.  เงินสมทบกองทุนสำรองเลี้ยงชีพ บริษัทฯ จะหักจากพนักงาน 5% ของเงินเดือน
    และสมทบให้อีก 5% โดยให้กองทุนสำรองเลี้ยงชีพเป็นผู้ดูแล
    โดยมีวัตถุประสงค์จะสร้างความมั่นคงให้กับพนักงานเมื่อเกษียณอายุ หรือลาออก
    หลังจากที่ทำงานกับบริษัทฯ มาได้ช่วงระยะเวลาหนึ่ง

2.  โบนัส บริษัทฯ จะจัดสรรโบนัสให้กับพนักงานตามผลประกอบการของบริษัทฯ
    ประกอบกับผลการประเมินการปฏิบัติงานของตัวพนักงานด้วย

3.  ค่าช่วยเหลือที่พัก บริษัทฯ มีค่าช่วยเหลือที่พักสำหรับพนักงานที่ประจำโรงงานระยองของบริษัทฯ
    โดยจ่ายตามตำแหน่งงานโดยเริ่มต้นที่ 800 บาท/เดือน

4.  ค่าเข้ากะ บริษัทฯ ได้ช่วยเหลือเงินค่าเข้ากะบ่าย 20 บาท/วัน และค่าเข้ากะดึก 30
    บาท/วัน ยกเว้นพนักงานระดับหัวหน้างานขึ้นไป

5.  ค่าเบี้ยขยัน บริษัทฯ จัดค่าเบี้ยขยันเป็นพิเศษให้กับพนักงาน ซึ่งมีเงินเดือนไม่เกิน 18,000
    บาท สำหรับพนักงานซึ่งไม่มีการลางานในเดือนนั้น ๆ ยกเว้นการลาพักร้อน โดยเริ่มต้นที่ 300
    บาท/เดือน

6.  บริษัทฯ ได้จัดสวัสดิการอื่น ๆ เช่น ค่ารักษาพยาบาล, ห้องพยาบาล, โรงอาหาร
    และรถรับ-ส่งพนักงาน เพื่อช่วยเหลือและอำนวยความสะดวกให้กับพนักงาน

7.  บริษัทฯ ได้จัดให้มีสวัสดิการสังคม โดยมีการประกันสังคม ซึ่งพนักงานจ่าย 4 % และบริษัทฯ
    จ่ายจำนวนเดียวกัน แต่ไม่เกิน 600 บาท/เดือน อีกทั้งบริษัทฯ
    จะจ่ายเงินสมทบในเงินกองทุนเงินทดแทน
    เพื่อชดเชยให้กับพนักงานในกรณีที่เกิดอุบัติเหตุจากการทำงาน

8.  บริษัทฯยังได้จัดสวัสดิการอื่น ๆ ให้กับพนักงาน ค่าช่วยเหลือค่าทำศพของบิดา มารดาหรือสามี
    ภรรยา เป็นจำนวน 3,000 บาท/ราย รวมทั้งสวัสดิการอื่น ๆ เช่น ตัดชุดพนักงานใหม่ให้ทุกปี
    ปีแรก 3 ชุด และปีต่อ ๆ ไป ปีละ 2 ชุด จัดอุปกรณ์กีฬาให้พนักงานเล่นกีฬาหลังเลิกงาน
    จัดห้องสมุดให้พนักงานหาความรู้ และจัดงานรื่นเริงตามกาลเทศะที่เหมาะสม
    เพื่อขอบคุณพนักงานและสร้างความสามัคคีในหมู่พนักงาน

9.  นอกจากนี้บริษัทฯ ได้เล็งเห็นความสำคัญของพนักงาน ซึ่งเป็น ทรัพยากรบุคคลของบริษัทฯ
    จึงได้จัดงบประมาณในการพัฒนาบุคลากรและฝึกอบรมประมาณ 1 - 2 ล้านบาท/ปี
    เพื่อพัฒนาบุคลากรของบริษัทฯ ให้มีความรู้ความสามารถและมีวิสัยทัศน์ เพื่อให้บริษัทฯ
    คงความสามารถในการแข่งขัน ของบริษัทฯ
    ในตลาดโลกได้ในที่สุดโดยจะทำการสำรวจความต้องการของพนักงานและผู้บริหารในการฝึกอบรม
    เพื่อนำข้อมูลมาเป็นแนวทางในการจัดทำแผนการฝึกอบรมสำหรับแต่ละปี
    ซึ่งจะแยกเป็นการฝึกอบรม/สัมมนาภายในองค์กรทั้งในและนอกสถานที่
    ซึ่งจะเป็นหลักสูตรเกี่ยวกับ เทคนิคการพัฒนาศักยภาพผู้บริหาร, เทคนิคการประยุกต์ใช้ KPI
    ในการบริหาร, การวิเคราะห์งบการเงินสำหรับผู้บริหาร, การพัฒนาศักยภาพด้านการจัดการ,
    กลยุทธ์การแก้ปัญหาและการตัดสินใจ, Key Performance Indicator (KPI),
    การสื่อสารอย่างมีประสิทธิภาพ, การพัฒนาทักษะการบังคับบัญชา, การบำรุงรักษาเชิงป้องกัน
    (Preventive Maintenance :PM),
    ความรู้เกี่ยวกับขั้นตอนการผลิตฟิล์มและมาตรฐานคุณภาพที่ลูกค้ายอมรับ,
    เทคนิคการเป็นพี่เลี้ยงสอนงานแบบ OJT (On The Job Training),
    การขับรถโฟล์คลิฟท์อย่างปลอดภัยและบำรุงรักษาอย่างถูกวิธี,
    ความรู้เกี่ยวกับผลิตภัณฑ์ของบริษัทฯ, ความรู้ทั่วไปเกี่ยวกับมาตรฐาน ISO 9001:2000,
    เทคนิคการประสานงานอย่างได้ผล,
    เทคนิคการปฎิบัติตนต่อผู้มีอาวุโสกว่าและผู้มาติดต่อกับบริษัทฯ,
    จัดให้มีกิจกรรมทางด้านสันทนาการมีจัดแข่งขันกีฬาเพื่อประสานสัมพันธ์ ฯลฯ
    มีการส่งพนักงานและผู้บริหารไปฝึกอบรมภายนอกองค์กรตามหลักสูตรที่สถาบันหรือหน่วยงานต่างๆทั้งภาครัฐและเอกชนเป็นผู้จัดขึ้น
    เช่นหลักสูตรเกี่ยวกับ การบัญชีและกฎหมายภาษีอากร, การเงินการธนาคาร, การตลาด,
    การบริหาร ฯลฯ นอกจากนี้แล้ว บริษัทฯ
    ยังมีการส่งพนักงานไปศึกษางานต่างประเทศโดยจะผลัดเปลี่ยนหมุนเวียนกันไป
    ทั้งนี้เพื่อการพัฒนาบุคลากรของบริษัทฯตามนโยบายดังกล่าว.

10. โดยทั่วไปบริษัทฯ มีนโยบายที่จะปรับเงินเดือนให้กับพนักงาน
    เพื่อให้สามารถดำรงชีพได้ตามอัตภาพ โดยดูอัตราเงินเฟ้อและผลประกอบการของบริษัทฯ
    และเปรียบเทียบกับอัตราเงินเดือนและค่าตอบแทนของพนักงานที่อยู่ในอุตสาหกรรมใกล้เคียงและอุตสาหกรรมที่ตั้งอยู่ในจังหวัดเดียวกันเป็นหลักในการพิจารณาปรับเงินเดือน
    แต่จะต้องไม่ต่ำกว่าเงินเดือนขั้นต่ำที่ประกาศโดยกระทรวงแรงงาน